RESOLUCIÓN PRESIDENCIAL APROBANDO A RELACIÓN DEFINITIVA, DESIGNACIÓN TRIBUNAL E DATA DA SÚA CONSTITUCIÓN E REALIZACIÓN DO PRIMEIRO EXERCICIO DO PROCESO SELECTIVO CONVOCADO PARA CUBRIR TRES PRAZAS TÉCNICOS DE XESTIÓN
ADMINISTRACIÓN LOCAL — Provincial — Deputación Provincial (Persoal, oposicións, 25/11/2015)

O deputado, en virtude das competencias delegadas da Presidencia en materia de persoal, dita a seguinte “No Boletín Oficial da Provincia de Pontevedra (BOPPO) do 2 de decembro de 2014 publicouse a Resolución do 26 de novembro de 2014 pola que se fixeron públicas as relacións provisionais de aspirantes admitidos e excluídos ós procesos selectivos convocados pola Resolución Presidencial de 15 de setembro de 2014, para cubrir prazas vacantes incluídas na oferta de emprego público do ano 2014 entre as que figuran tres prazas de técnico de xestión. De acordo co disposto nas bases VII e VIII da convocatoria e no artigo 20 do Real decreto 364/95, de 20 de marzo, RESOLVO aprobar a relación definitiva de aspirantes admitidos e excluídos publicada no BOPPO núm.233, de 2 de decembro de 2014, ó non se formular ningunha reclamación dentro do prazo establecido. Designar aos membros que integrarán o tribunal cualificador e determinar as datas en que terá lugar a súa constitución e realización do primeiro exercicio: Presidente: Titular: Antonio Santos Guerra, xefe de Servizo de Cultura da Excma. Deputación Provincial de Pontevedra. Suplente: Marta Corrochano Santos, directora da Escola de Canteiros. Secretario: Titular: Carlos Cuadrado Romay, secretario da Excma. Deputación Provincial de Pontevedra. Suplente: Mª Jesús Torres Peón, xefa do Servizo de Recursos Humanos e Formación da Excma. Deputación Provincial de Pontevedra. Vogais: Titular: Martín Iglesias Ferreirós, coordinador de oficinas periféricas do ORAL. Suplente: Mariano Gómez-Ulla Álvarez, xefe de Servizo de Deportes da Excma. Deputación Provincial de Pontevedra. Titular: María del Carmen Merino Moina, Interventora do Concello de Meis. Suplente: María Trinidad Rodriguez Suárez, Secretaria-Interventora do Concello de Pontecesures. Titular: Ruth Presas Pardo, Secretaria-Interventora do Concello de O Grove. Suplente: Carlos Piñeiro Sarmiento, Secretario do Concello de O Rosal. A constitución do tribunal terá lugar o día de 9 de decembro de 2015, ás 9:00 horas, no Pazo provincial. O primeiro exercicio terá lugar o día 14 de decembro de 2015, ás 16:30 horas, no Pazo Provincial (avda. Montero Ríos, s/n, Pontevedra). De acordo co disposto nas bases da convocatoria os membros dos tribunais deberán absterse de intervir, comunicándollo ó presidente, cando concorran neles algunha das circunstancias previstas no artigo 28 da Lei 30/92, de réxime xurídico das administracións públicas e do procedemento administrativo común, ou cando realizasen tarefas de preparación de aspirantes durante os cinco anos anteriores á publicación desta convocatoria. Os aspirantes tamén poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da citada Lei 30/92. Os aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base sexta da convocatoria os dereitos de exame reintegraránselles de oficio ós interesados excluídos da relación de admitidos.” O que lle comunico para o seu coñecemento e demais efectos. Pontevedra, 20 de novembro de 2015.—O secretario. Contra esta Resolución poderase interpoñer un recurso potestativo de reposición ante o mesmo órgano que a ditou no prazo dun mes a partir do día seguinte ó desta notificación (artigos 107 e 117 da Lei 30/92, de 26 de novembro, modificada pola Lei 4/99, de 13 de xaneiro) ou ben un recurso contencioso-administrativo ante o Xulgado do Contencioso-Administrativo de Pontevedra, de conformidade co artigo 46 da Lei 29/98, de 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente.